ఆడెపు చంద్రమౌళి

ఆడెపు చంద్రమౌళి  తెలంగాణ రాష్ట్రంలోని వరంగల్లు జిల్లా కు చెందిన కవి. 1939లో జన్మించిన  చంద్రమౌళి 2009లో మరణించాడు. పద్య సాహిత్యంలో విశేష కృషి చేశాడు. రామాయణ రమణీయం, వేములవాడ రాజరాజేశ్వర శతకం, శ్రీశ్రీనివాస బొమ్మల శతకం ఇతని రచనలు. ఇతను రచించిన శ్రీశ్రీనివాస బొమ్మల శతకంలోని పద్యాలను తెలంగాణ ప్రభుత్వం 2015లో ప్రచురించిన 7 వ తరగతి తెలుగు వాచకంలో చేర్చింది.నవ వసంతం-2, 7 వ తరగతి-తెలుగు వాచకం, తెలంగాణ ప్రభుత్వ ప్రచురణ,హైదరాబాద్,2015, పుట-22 సాహిత్యంలో పరిశోధనలు చేసి డాక్టరేట్ పట్టాను పొందాడు.

 రచనలు 
 రామాయణ రమణీయం (పద్యకావ్యం)
 వేములవాడ రాజరాజేశ్వర శతకం
 శ్రీశ్రీనివాస బొమ్మల శతకం

శ్రీశ్రీనివాస బొమ్మల శతకంలోని ఒక పద్యం...
 ఆ.వె. 
సత్పురుషుల మైత్రి సలుపగా మనసిమ్ము
కమలనయన నిన్ను గాంచనిమ్ము
విశ్వశాంతి కోరు విజ్ఞానమే యిమ్ము
చిద్విలాస భాస! శ్రీనివాస!

 మూలాలు 

వర్గం:తెలంగాణ కవులు
వర్గం:తెలుగు కవులు
వర్గం:శతక కవులు
వర్గం:1939 జననాలు
వర్గం:2009 మరణాలు
వర్గం:జన్మస్థలం తెలియని వ్యక్తులు